Osobitná časť
K § 1
V súlade s Kolektívnou zmluvou vyššieho stupňa na rok 2007 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme sa navrhuje zvýšiť platové tarify v základnej stupnice platových taríf zamestnancov pri výkone práce vo verejnom záujme o 7 %,  platové tarify v osobitnej stupnici platových taríf vybraných skupín zamestnancov,  v osobitnej stupnici platových taríf učiteľov vysokých škôl, výskumných a vývojových zamestnancov a zdravotníckych zamestnancov a platové tarify pedagogických zamestnancov sa navrhuje zvýšiť o 5 %. Navrhované zvýšenie platových taríf má nadobudnúť účinnosť 1. júla 2007. V súlade s § 28 ods. 2 zákona o odmeňovaní schválením nových  zvýšených stupníc platových taríf, ktoré tvoria prílohy č. 1 až 4 nariadenia vlády, strácajú platnosť stupnice platových taríf uvedené v prílohách č. 1 až 4 nariadenia vlády Slovenskej republiky  č. 316/2006 Z. z., ktorým sa vydávajú stupnice platových taríf zamestnancov pri výkone práce vo verejnom záujme. 
K § 2
Týmto derogačným ustanovením sa navrhuje zrušiť nariadenie vlády Slovenskej republiky č. 316/2006 Z. z., ktorým sa vydávajú stupnice platových taríf zamestnancov pri výkone práce vo verejnom záujme.
K § 3
Účinnosť nariadenia vlády sa v súlade s kolektívnou zmluvou navrhuje od 1. júla 2007.